arnastofnun/IGC-2024 huggingface dataset:
AA Gent

KAA Gent (Koninklijke Atletiek Associatie Gent) er knattspyrnufélag frá Gent. Þeir unnu belgísku úrvalsdeildina 2015.

Saga.

"Société Gymnastique la Gantoise" var stofnað sem fimleikafélag árið 1864. Á næstu árum voru mynduð félög og hópar um iðkun fleiri íþróttagreina, svo sem frjálsar íþróttir, hnefaleika, hjólreiðar, skylmingar, tennis og sund. Ýmsum þessara félaga var steypt saman í fjölgreinaíþróttafélagið "AA La Gantoise" árið 1891.

Knattspyrnuíþóttin barst til Gent á síðasta áratug nítjándu aldar. Árið 1899 voru erkifjendurnir í "Racing Club Gantois" stofnaðir og ári síðar hóf AA La Gantoise að æfa fótbolta. Fyrsti formlegi kappleikurinn átti sér stað í nóvember 1900 og tveimur mánuðum síðar mættust AA La Gantoise og Racing Club Gantois í frysta sinn. Lauk viðureigninni með 10:0 sigri þeirra síðarnefndu. Í Belgíu fá knattspyrnufélög númer eftir því í hvaða röð þau ganga í knattspyrnusambandið og varð AA La Gantoise númer ellefu. Liðið hóf keppni í belgíska meistaramótinu árið 1901, í neðri deildum.

Hið sérkennilega viðurnefni félagsins "Vísundarnir" (De Buffalo´s) má rekja til þess að árið 1906 ferðaðist bandaríski sýningarmaðurinn Buffalo Bill um Belgíu og vakti mikla athygli.

Árið 1914 fékk félagið leyfi til að kalla sig konunglegt íþróttafélag og var nafninu þá breytt í "Association Royale Athlétique La Gantoise" sem oftast var stytt í "ARA La Gantoise". Skömmu síðar varð félagið fyrir miklu áfalli þegar heimavöllur þess brann til kaldra kola í fyrri heimsstyrjöldinni.

Á millistríðsárunum var félagið að mestu í næstefstu deild og taldist ekki meðal sterkustu liða í Belgíu. Á sjötta áratugnum fór landið heldur að rísa og leiktíðina 1953-54 hafnaði það í þriðja sæti, einungis stigi á eftir meisturum Anderlecht. Árið eftir náði það svo öðru sætinu, sem lengi var þeirra besti árangur.

Belgíska bikarkeppnin vannst í fyrsta sinn árið 1964 og í kjölfarið tók félagið í fyrsta sinn þátt í Evrópukeppni en tapaði fyrir West Ham í fyrstu umferð.

Árið 1971 var ákveðið að breyta nafni félagsins úr frönsku í flæmsku. Hefur það upp frá því gengið undir heitinu "Koninklijke Atletiek Associatie Gent" eða "KAA Gent". Ekki fylgdi nýja nafninu þó mikil gæfa í upphafi og átti KAA Gent í vök að verjast í næstefstu deild allan áttunda áratuginn. Á níunda áratugnum komst liðið aftur í hóp þeirra bestu og varð bikarmeistari í annað sinn árið 1984. Á þessum árum keppti félagið fjórum sinnum í Evrópukeppni og náði lengst í þriðju umferð Evrópukeppi félagsliða.

Miklir fjárhagslegir örðugleikar á árunum í kringum 1990 ollu bakslagi í þróun félagsins. Það komst á nýjan leik í efstu deild en stóð alltaf nokkuð að baki sterkustu belgísku liðanna, þótt það næði sér stundum ágætlega á strik í Evrópukeppnum.

Leiktíðina 2009-10 endaði KAA Gent í öðru sæti deildarinnar sem gaf þátttökurétt í Meistaradeild Evrópu, auk þess að verða bikarmeistari í þriðja sinn í sögunni. Þremur árum síðar flutti liðið á nýjan heimavöll, Ghelamco Arena.

Fyrsti belgíski meistaratititillinn vannst árið 2015 með 2:0 heimasigri á móti Standard Liège við ósvikinn fögnuð stuðningsmanna.
Almenningsíþróttadeild Fram

Almenningsíþróttadeild Fram er íþróttadeild sem stofnuð var innan Knattspyrnufélagsins Fram árið 2003. Hún heldur utan um ýmis konar starfsemi sem ekki fellur undir hefðbundnar keppnisíþróttir

Sagan og starfið.

Árið 2003 varð Fram fyrst reykvískra íþróttafélaga til að stofna sérstaka almenningsíþróttadeild. Var það í samræmi við íþróttastefnu Reykjavíkurborgar, sem kveður á um að íþróttafélög skuli bjóða upp á slíka starfsemi og helst innan sérstakra deilda.

Í raun var deildin aðeins framhald á starfsemi sem þegar fór fram á vegum félagsins. Frá 1995 var starfandi leikfimihópur í tengslum við íþróttahús og tækjasal Fram. Jafnframt höfðu verið skipulagðir skokk- og stafgönguhópar fyrir Framara og aðra íbúa hverfisins.

Almenningsíþróttadeildin er í dag starfrækt á tveimur stöðum: í Safamýri og í Grafarholti. Á báðum stöðum heldur deildin úti Íþróttaskóla Fram fyrir börn á aldrinum 3-6 ára. Skóli þessi var upphaflega stofnsettur af handknattleiksdeild Fram árið 1993.

Veturinn 2010-11 mun Fram senda lið til keppni í 2. deild Íslandsmóts karla í körfuknattleik undir merkjum almenningsíþróttadeildar. Verður það í fyrsta sinn sem Framarar tefla fram liði í þeirri íþrótt frá því að körfuknattleiksdeildin lognaðist út af á níunda áratugnum.
Reipslagarabraut

Reipslagarabraut var gata í miðbæ Reykjavíkur sem var á milli Pósthússtrætis og Veltusunds.
Listi yfir CSI:Miami (6. þáttaröð)

Jónína Benediktsdóttir (26. mars 1957 - 16. desember 2020) var íslenskur íþróttafræðingur, detox-ráðgjafi, athafnakona og samfélagsrýnir.

Ævi og stöf.

Jónína fæddist á Akureyri og voru foreldrar hennar Ásta Þorkelsdóttir Ottesen (1928-1980) sjúkraliði og Benedikt Ingvar Helgason (1926-2012) tónlistarkennari.

Jónína lauk prófi í íþróttafræði frá McGill University í Kanada árið 1981 og síðar lauk hún námskeiði í viðskiptafræðum frá Endurmenntunarstofnun Háskóla Íslands.

Hún rak um árabil líkamsræktarstöðvar og veitti detox-ráðgjöf.

Jónína var mikil baráttukona gegn Baugsveldinu á síðustu árum þess. Hún var á þeim tíma ástkona Styrmis Gunnarssonar, þáverandi ritstjóra Morgunblaðsins, og urðu tölvupóstar hennar að fréttaefni árið 2006, hvort tveggja þeir sem vörðuðu persónulegt líf hennar sem og þeir sem fjölluðu um barátta hennar fyrir dómsmáli Jóns Geralds Sullenberger gegn Jóni Ásgeiri Jóhannessyni þáverandi stjórnarformanni Baugs.

Jónína eignaðist þrjú börn með fyrri eiginmanni sínum Stefáni Einari Matthíassyni lækni. Seinni maður Jónínu var Gunnar Þorsteinsson, betur þekktur sem Gunnar í Krossinum en þau skildu.
Söngvakeppni evrópskra sjónvarpsstöðva 1997

Söngvakeppni evrópskra sjónvarpsstöðva 1997 var 42. skipti sem Söngvakeppni evrópskra sjónvarpsstöðva var haldin en hún var haldin í Point Theatre í Dyflinni í Írlandi 3. maí árið 1997.

Niðurstöður.

Tegund atkvæðagreiðslu:
Ís

Stimpilgjald er hugtak sem haft er um það gjald sem greiða skal til ríkisins af skjölum samkvæmt lögum 36/1978. Sem dæmi um skjöl sem greiða skal stimpilgjald af eru til dæmis heimildarbréf fyrir fasteignir og þegar gefin eru út verðbréf. Stimpilgjöld eru nefnd svo vegna þess að ríkið þarf að stimpla skjölin til að þau séu lögleg.
Johan Peringskiöld

Johan Peringskiöld (eða Peringskjöld) (6. október 1654 – 24. mars 1720) var sænskur fornfræðingur, þjóðminjavörður 1693–1719. Hann hét Johan Peringer fram til 1693, þegar hann var aðlaður, en breytti þá eftirnafninu.

Hann fæddist í Strängnäs. Foreldrar hans voru Laurentz Fredrik Peringer kennari og Anna Andersdotter. Hann varð stúdent frá Uppsalaháskóla 1677, og fór að taka að sér verkefni fyrir Sænska fornfræðaráðið 1680. Árið 1682 var honum falið, með Johan Hadorph, að fara í rannsóknarferðir um landið og teikna upp gamlar minjar og rúnasteina. Urðu þar til fyrstu drög að hinu mikla verki um rúnasteina, sem kom út árið 1750 undir nafninu "Bautil". Hann hafði strax á námsárunum í Uppsölum vakið athygli fyrir færni sína í teikningu og gerð myndamóta, og eru teikningar hans af horfnum minjum nú dýrmætar heimildir.

Eftir að hann varð fastur starfsmaður hjá Fornfræðaráðinu 1687, einbeitti hann sér að því að draga saman efni í sænskt fornbréfasafn, ættfræðiheimildir og æviskrár. Í hallarbrunanum 1697 eyðlögðust 18 bindi af því safni, en Peringer lét vinna aftur það sem hægt var og halda áfram á sömu braut. Einnig hélt hann áfram rannsóknum á fornum minjum. Árið 1693 varð Peringer ritari við Fornfræðaráðið (sem þá fékk nafnið Antikvitetsarkivet) og þjóðminjavörður, og var aðlaður sama ár og tók upp nafnið "Peringskiöld". Á árunum 1698–1711 var hann einnig þýðandi íslenskra fornrita. Peringskiöld lét af embætti þjóðminjavarðar 1719 og varð þá fulltrúi í stjórnarráðinu. Hann dó í Stokkhólmi árið eftir.

Johan Peringskiöld hafði um sumt svipuð viðhorf til fræðistarfa og Olof Rudbeck, var full djarfur í ályktunum og þarf að nota rit hans með gætni, t.d. ættartölurit. En hann var mjög atorkusamur við að draga saman heimildir sem annars hefðu glatast. Eru þessi söfn varðveitt í Konunglega bókasafninu í Stokkhólmi og Ríkisskjalasafninu og eru mikil að vöxtum. Þar eru m.a. drög að miklu verki um sænskar minjar og sögustaði: "Swea och Göta minnings-merken", og komu út tvö bindi um Tíundaland, 1710 og 1719.

Johan Peringskjöld beitti sér fyrir söfnun og útgáfu íslenskra handrita. Hans verður einna lengst minnst fyrir útgáfu sína á "Heimskringlu" Snorra Sturlusonar (1697–1700), sem var frumútgáfa bókarinnar á íslensku, og með sænskri og latneskri þýðingu varð hún aðgengileg fræðimönnum á Norðurlöndum og víðar. Bókin er í stóru broti og allur frágangur hennar með aðalsbrag. Guðmundur Ólafsson fornritafræðingur átti talsverðan þátt í þeirri útgáfu.

Johan Peringskjöld giftist fyrst (1687) Elisabeth Eliædotter (d. 1707). Seinni kona hans (1711) var Sophia Polus, greifynja. Sonur hans af fyrra hjónabandi var Johan Fredrik Peringskiöld (1689–1725) fornfræðingur og þjóðminjavörður.
Margrét af Búrgund

Margrét af Búrgund (1290 – 14. ágúst 1315) var fyrri kona Loðvíks 10. Frakklandskonungs. Hún var elsta dóttir Róberts 2. hertoga af Búrgund og konu hans Agnesar, dóttur Loðvíks 9. Frakklandskonungs.

Margrét giftist Loðvík prinsi frænda sínum árið 1305. Snemma árs 1314 var hún handtekin ásamt Blönku af Búrgund, frænku sinni og mágkonu, sem gift var Karli prinsi, bróður Loðvíks (síðar Karl 4.). Þær voru sakaðar um framhjáhald og var eitt helsta vitnið gegn þeim Ísabella mágkona þeirra, kona Játvarðs 2. Englandskonungs.

Jóhanna systir Blönku, sem gift var þriðja bróðurnum, Filippusi (síðar Filippus 5.), var sökuð um að hafa hylmt yfir með þeim og jafnvel hafa tekið þátt í ástaleikjum í Tour de Nesle-málinu, eins og það var kallað, en hún var þó hreinsuð af því.

Margréti og Blönku var varpað í neðanjarðardýflissu í kastalanum Château-Gaillard og þar lést Margrét rúmu ári síðar. Loðvík hafði fengið hjónaband þeirra dæmt ógilt en þó er sagt er að hann hafi látið kyrkja hana, fimm dögum áður en hann giftist seinni konu sinni. Hann var krýndur konungur fáum dögum síðar en hafði tekið við konungsembætti þegar faðir hans dó ári fyrr og Margrét telst því hafa verið drottning Frakklands þótt hún gengdi aldrei því hlutverki í raun.

Margrét og Loðvík áttu eina dóttur, Jóhönnu (1311-1349), sem síðar varð drottning Navarra. Eftir að upp komst um framhjáhald móður hennar var þó vafi talinn leika á faðerninu.
795

Árið 795 (DCCXCV í rómverskum tölum)
Snus

Snus (eða snustóbak og var á tímabili kallað sænskt skro) er fínskorið blautt munntóbak sem sett er undir vörina. Það hefur svipuð áhrif og reyktóbak. Snus er upphaflega sænsk tóbaksafurð og er mikið notuð þar í landi. Að taka snus í vörina getur valdið slímhúðarbólgu.

Íslenskt neftóbak.

Á Íslandi er oftar en ekki tekið „íslenskt neftóbak“ í vörina. Það er hvortveggja selt í grunnum dósum og gráum hornum úr plasti. Enn hefur ekki verið sannað að íslenskt neftóbabak tekið í vörina valdi munnkrabbameini eða tannholdssýkingum.

Að fá sér í vörina er oft kallað að "fá sér lummu" eða "fá sér bagg" og er sögnin að "bagga" einnig höfð um hið sama. Þessi athöfn hefur jafnvel verið nefnd að "fá sér i forstofuna, troða mold í bergið eða troða í stellið á sér."

Sænskt munntóbak (snus).

Sænskt munntóbak er blautara en íslenska neftóbakið. Það var gert ólöglegt í Evrópusambandinu 1994 en þegar Svíþjóð fékk aðild að Evrópusambandinu fengu þeir undanþágu undan banninu vegna þess að „snus“ er hluti af sænskri menningu. Svíþjóð er með minnstu tíðni af lungnakrabbameini í Evrópu. Til eru tvær gerðar af „snusi“. Það eru pokar og laust tóbak.

Saga.

Saga „snus“ má rekja aftur til 19. aldar þegar Jacob Fredrik Ljunglöf var með það markmið að gera betra „snuff“ en hver annar og fann upp á „snus“ 1822 og nefndi sitt eigið „snus“ „Ettan“.
Sauðá

Sauðá er bergvatnsá í vestanverðum Skagafirði og dregur Sauðárkrókur nafn af ánni. Sauðá kemur upp í fjallinu Molduxa sunnan við Sauðárkrók og rennur í Sauðárgili gegnum bæinn. Þegar niður á jafnsléttu kom rann áin áður til norðurs þar sem nú er íþróttavöllur bæjarins og sundlaug og síðan til sjávar gegnum gamla bæinn. Oft komu flóð í ána sem ollu skaða og árið 1950 var ánni veitt til austurs niður á Borgarmýrar og í Tjarnartjörn.

Í Sauðárgili er skógrækt og kallast þar Litliskógur. Þar var hlaðinn upp sundpollur árið 1912, veitt í hann vatni og hann notaður til sundkennslu um langt skeið. Nokkru ofar er stífla í ánni sem reist var 1930 þegar áin var virkjuð. Þaðan er nú veitt vatni til iðnaðarfyrirtækja á Sauðárkróki.

Sunnan við Sauðá stóð áður samnefndur bær. Á Sauðá var lengi þingstaður hreppsins, sem kallaðist þá Sauðárhreppur, en árið 1907 var honum skipt í Sauðárkrókshrepp og Skarðshrepp.
Einar Vilberg Hjartarson

Einar Vilberg (f. 26. apríl 1950) er íslenskur söngvari og lagasmiður.

Ferill.

Einar Vilberg fæddist í Reykjavík og ólst upp í Þingholtunum. Fjórtán ára byrjaði hann að semja eigin lög. Fyrsta alvöru hljómsveitin sem Einar var í hét Beatnicks, en hún lék mest þekkt og vinsæl erlend lög á skólaböllum. Einar hélt svo til London með Pétri Kristjánssyni söngvara og Gunnari Jökli trommuleikara árið 1969 á vegum Laufútgáfunar. Þeir bókuðu tíma í Regent Studio og tóku upp fjögur lög eftir Einar á átta tímum. Tvö laganna komu út á plötu árið eftir; "Vitskert veröld" og "Blómið sem dó" sem Pétur söng en hin tvö biðu þess að koma út löngu seinna á safndiski Péturs.

Gypsy Queen.

Á þessum tíma samdi Einar einnig lög fyrir aðra listamenn svo sem Janis Carol og Jónas R. Jónsson. Samvinnan við Jónas varð að samstarfi og árið 1972 gáfu þeir út LP plötuna "Gypsy Queen" sem var tekin upp í stúdíói Pétrurs Steingrímssonar að undanteknum tveimur lögum sem voru tekin upp í Svíþjóð. Platan vakti mikla athygli og þótti framsækin, umslagið var tvöfalt sem var nýlunda á þeim tíma. Platan var líka gefin út á kassettu og mun hún vera fyrsta íslenska hljómplatan sem kemur út á snældu. Í kjölfar "Gypsy Queen" var þeim félögum boðið að taka þátt í Yamaha Song Festival tónlistarhátíðinni í Tokyo í Japan og gáfu út tveggja laga plötu þar í landi.

Starlight.

Næsta stóra skref var gerð plötunnar "Starlight" sem kom út árið 1976. Platan var hljóðrituð í nýju átta rása stúdíói, Hljóðrita í Hafnarfirði. Upptökumaður var Jónas R. Jónsson en honum til aðstoðar var Baldur Már Arngrímsson. Einari til fulltingis við gerð plötunnar voru helstu popptónlistarmenn þess tíma eins og Pálmi Gunnarsson, Lárus Grímsson, Þórður Árnason, Ásgeir Óskarsson og fleiri. Platan fékk góða dóma.

Gunnar Salvarsson skrifaði plötudóm í Tímann 4. Apríl 1976. bls,3.

Noise.

Í kjölfar útkomu "Starlight" flutti Einar sig um set og settist að í Kaupmannahöfn þar sem hann vann að sólóferli. Árið 1981 kom svo LP platan "Noise" út. "Noise" var tekin upp í Stúdíó Hlust við Rauðalæk og sá Rafn Sigurbjörnsson um upptökur. Útgáfufyrirtækið "Toni Permo" ýtti plötunni úr vör en Tóní þessi Permo mun vera samnefnari fyrir ákveðna tegund söngvara.

Útgefnar plötur og lög.

Fálkinn.

LP

Kassetta

Canyon (japönsk útgáfa).

45 snúninga

Amerísk útgáfa.

CD

Steinar - Spor.

LP

elly jay RECORDS.

LP

SATT.

LP og Kasetta (Safnplata)

Lög eftir Einar Vilberg í flutningi annara listamanna.

Laufútgáfan.

45 snúninga

Hljómskífugerðin Sarah.

45 snúninga

Tónaútgáfan.

45 snúninga

Sena /Íslenskir tónar.

CD
Handritamálið

Handritamálið er nafn á þeirri kröfu Íslendinga gagnvart Dönum bróðurpart 20. aldar en sér í lagi eftir seinni heimsstyrjöldina og stofnun lýðveldisins Íslands árið 1944 að íslenskum fornhandritum yrði skilað aftur til landsins. Handritin voru fjölmörg en þar bar helst að nefna Sæmundaredda, safn Eddukvæða, og Flateyjarbók, sem er safn Noregskonungasagna. Fyrirsögn Morgunblaðsins þann 21. apríl 1971 var „HANDRITIN HEIM“. Þremur vikum áður, 1. apríl 1971, höfðu menntamálaráðherrar landanna tvegga, Gylfi Þ. Gíslason og Helge Larsen undirritað samning þess efnis að Danir myndu skila handritunum.
Þorgeir (landnámsmaður)

Þorgeir var landnámsmaður yst á Gjögraskaga eða Flateyjarskaga, milli Eyjafjarðar og Skjálfandaflóa, og nam hann land í Þorgeirsfirði og Hvalvatnsfirði, sem einu nafni kallast Fjörður.

Þorgeirsfjörður er kenndur við Þorgeir landnámsmann og hefur landnámsjörð hans verið þar, líklega Þönglabakki, en annars hefur Landnáma enga vitneskju um Þorgeir þennan, hvorki fyrri heimkynni hans né afkomendur.
Andrea Bocelli

Andrea Bocelli (fæddur 22. september 1958 í Lajatico í Toskana) er ítalskur lýrískur tenór og poppsöngvari. Bocelli fæddist með gláku og hlutasjón en þegar hann var tólf ára missti hann sjónina eftir slys sem átti sér stað þegar hann var að spila fótbolta.

Bocelli hélt tónleika í maí 2022 í Kórnum í Kópavogi.
Staupasteinn (sjónvarpsþáttur)

Staupasteinn er bandarískur sjónvarpsþáttur sem sýndur var í 11 ár frá 1982 til 1993. Enska heitið á honum er Cheers.

Þátturinn gerist á bar í Boston.
Klofningsfjall

Klofningsfjall er um 500 metra fjall í Dalasýslu. Það gengur á milli Fellsstrandar og Skarðsstrandar og skiptir þeim upp. Vestan á fjallinu er hvöss öxl og heitir hún Klofningshyrna. Fjallið er kennt við klettarana sem liggur fram af enda þess og heitir Klofningur og er þar útsýnisskífa þar sem helstu kennileiti eru merkt. Í framhaldi af Klofningi er Langeyjarnes og síðan Efri-Langey, Fremri-Langey, Arney og fleiri eyjar.

Vinsæl gönguleið liggur upp á Klofningsfjall og er oftast gengið frá bænum Stakkabergi. Af fjallinu er mjög fallegt útsýni yfir Breiðafjörð og Breiðafjarðareyjar og til Snæfellsness og Barðastrandar.
Héraðsskjalasafn Neskaupstaðar

Héraðsskjalasafn Neskaupstaðar er íslenskt skjalasafn staðsett í Neskaupstað. Umdæmi safnsins er Neskaupstaður.
Héraðsskjalasafn Austur-Húnavatnssýslu

Héraðsskjalasafn Austur-Húnavatnssýslu er íslenskt skjalasafn staðsett á Blönduósi. Umdæmi safnsins er Blönduósbær, Húnavatnshreppur, Skagabyggð og Sveitarfélagið Skagaströnd.
Vémundur (landnámsmaður í Öxarfirði)

Vémundur var landnámsmaður í Öxarfirði í Norður-Þingeyjarsýslu. Að því er segir í Landnámabók fór hann til Íslands með Vestmanni bróður sínum og Einari Þorgeirssyni.

Þeir keyptu sér saman skip, sigldu til Íslands og fóru norður fyrir landið og sigldu fyrir Melrakkasléttu. Þar settu þeir „öxi í Reistargnúp og kölluðu því Öxarfjörð; þeir settu örn upp fyrir vestan og kölluðu þar Arnarþúfu; en í þriðja stað settu þeir kross; þar nefndu þeir Krossás.“ Þannig helguðu þeir sér allan Öxarfjörð en ekkert er sagt um hvernig þeir skiptu landnáminu á milli sín eða hvar þeir bjuggu. Ekki er heldur sagt neitt meira frá bræðrunum Vestmanni og Vémundi.
Ketill hörðski Þorsteinsson

Ketill hörðski Þorsteinsson var landnámsmaður í Suður-Þingeyjarsýslu. Hann var sonur Þorsteins höfða, hersis á Hörðalandi. Eyvindur bróðir hans ákvað að fara til Íslands eftir að faðir þeirra lést og bað Ketill hann þá að nema land fyrir sig líka ef hann skyldi ákveða að fara til Íslands síðar.

Eyvindur nam land í Reykjadal eftir að hafa rekið Náttfara á brott og sendi svo bróður sínum orðsendingu um landnámið. Ketill kom þá til Íslands og settist að á Einarsstöðum í Reykjadal en Eyvindur bjó á Helgastöðum. Sonur Ketils var Konáll, faðir Einars sem bjó á Einarsstöðum og bærinn er kenndur við.
28. mars

28. mars er 87. dagur ársins (88. á hlaupári) samkvæmt gregoríska tímatalinu. 278 dagar eru eftir af árinu.

Atburðir.
Akrar (Mýrum)

Akrar eru fornt höfuðból og kirkjustaður. Núverandi kirkja á Ökrum var reist aldamótaárið 1900 og endurbyggð í sinni upprunalegu mynd á árunum 1983-88. Kirkjan var upprunarlega helguð Maríu guðsmóður í kaþólskum sið. Í kirkjunni er margt merkra muna og m.a tvær klukkur frá 1673 og 1734 er munu komnar þangað úr Hjörseyrarkirkju. Akrar heyrðu til Hítarnesþinga en þegar þau voru lögð niður 1880 var sóknin lögð til Staðarhrauns.
Garðar Gíslason

Garðar Gíslason (14. júní 1876 – 11. febrúar 1959) var íslenskur stórkaupmaður. Garðar er fæddur á Þverá. Hann stofnaði verslun sína Garðar Gíslason hf. árið 1901. Garðar var einn athafnamesti kaupsýslumaður Íslands í mörg ár. Hann var lengi umboðsmaður bresks tryggingarfélags á Íslandi, The British Dominions General lnsurance Co. Garðar var fyrsti formaður Verzlunarráðs Íslands þegar það var upprunalega stofnað árið 1917 (í dag Viðskiptaráð Íslands). Hann sat einnig í fyrstu stjórn Eimskipafélags Íslands. Fyrri kona Garðars var Þóra Vigfúsdóttur og voru börn þeirra Þóra Briem, Bergur, Kristján og Margrét. Hann var tengdafaðir Halldórs H. Jónssonar.
Brúarfoss (Hítará)

Brúarfoss er bær og bæjarstæði á eystri bakka Hítarár rétt hjá þjóðveginum um Mýrar. Nafnið er dregið af samnefndum fossi í Hítará.

Jóhannes Jósefsson glímukappi og veitingamaður á Hótel Borg byggði veiðihús á Brúarfossi og hafði fyrir sumaraðsetur sitt í mörg ár.
Eyrarfoss

Eyrarfoss er í Laxá í Leirársveit, um 2 km neðan við Eyrarvatn sem Laxá fellur úr, en til sjávar fellur Laxá í Leirárvogum. Eyrarfoss er ekki mjög á hæðina en þykir fallegur og neðan hans er mikill hylur sem freistar laxveiðimanna.
Geitland

Geitland er hrauntunga mitt á milli Geitár og Hvítár er teygir sig inn til jökla á milli Hafrafells og Hádegisfella. Geitland er þakið Geitlandshrauni sem runnið hefur norður milli Hafrafells og hæðanna vestan Geitár og hefur hraunið runnið úr gíg sem er uppi undir jökli suður af Hafrafelli. Eldvarpið er mosagróinn hóll með reglulegri gígskál, um 100 m í þvermál og liggja frá honum fimm hrauntraðir, sú stærsta eftir Geitlandi endilöngu þar sem hefur runnið Svartá. Hraunið er 1- rúmkílómetri og um 40 ferkílómetrar, úfið en ágætlega gróið og syðst nær það heim undir bæ á Húsafelli og standa flest sumarhús Húsfellinga á Geitlandshrauni. Kvarnasteinsnáma í hrauninu var nýtt af Húsfellingum er sóttu grjótið á hestum og hjuggu til heima við fram á síðustu áratugi 19. aldar.

Svæðið var gert að friðlandi árið 1988.
Efnisgrein

Efnisgrein er röð málsgreina á milli greinaskila og fjallar oftast um eitthvað afmarkað.
Winnipegvatn

Winnipegvatn er stöðuvatn í Manitobafylki í Kanada. Vatnið er tólfta stærsta stöðuvatn heims, 24.514 ferkílómetrar að stærð, um 500 kílómetra langt og 100 kílómetra breitt þar sem það er breiðast. Við Winnipegvatn stendur Gimli, sem var höfuðstaður Nýja Íslands.
Bjargvættirnir

Bjargvættirnir (enska: "The Rescuers") er bandarísk teiknimynd framleidd af Walt Disney Productions. Myndin byggir á bókum eftir enska rithöfundarins Margery Sharp, aðallega bókunum "The Rescuers" og "Miss Bianca". Myndin var frumsýnd þann 22. júní 1977.

Kvikmyndin var tuttugasta og þriðja kvikmynd Disney-kvikmyndaversins í fullri lengd. Leikstjórar myndarinnar voru þeir Wolfgang Reitherman, John Lounsbery og Art Stevens. Framleiðandinn var Wolfgang Reitherman. Handritshöfundar voru Larry Clemmons, Vance Gerry, Ken Anderson, Frank Thomas, Burny Mattinson, Fred Lucky, Dick Sebast og Dave Michener. Tónlistin í myndinni er eftir Artie Butler, Sammy Fain, Carol Connors, Ayn Robbins og Shelby Flint. Framhaldsmyndin "Benni og Birta í Ástralíu" (enska: "The Rescuers Down Under") var gefin út árið 1990 í kjölfar velgengni myndarinnar.
Sverðið í steininum

Sverðið í steininum (enska: "The Sword in the Stone") er bandarísk Disney-kvikmynd frá árinu 1963.
Mentor

Mentor er íslenskt sprotafyrirtæki sem þróaði samnefnt upplýsingakerfi. Fyrirtækið hefur tvisvar hlotið Vaxtarsprotann, árið 2008 og árið 2009.
Fjármagnstekjuskattur

Fjármagnstekjuskattur er skattur sem leggst á eignatekjur, þ.e. vaxtatekjur, arð, söluhagnað og leigutekjur. Síðan 1.1.2018 er skatturinn er 22% tekjuskattur.

Þróun fjármagnstekjuskatts:
Munaðarnes

Munaðarnes er bær við Norðurá, þar sem rekin er orlofshúsabyggð Bandalags starfsmanna ríkis og bæja. Í landi Munaðarness er einnig 32 ha skógræktargirðing.